《送友人之中州有怀同社并陈子其年》
明代·潘高

临觞送君发，正值榴花时。雨过风萧然，空江浪迟迟。

行行君所经，冉冉予所历。若宿伊阳村，为望嵩山月。

致我平生友，寄我一行书。相看成契阔，鬓发复何如？

陈子未相识，相思亦已久。为我一问之，知有南村否？

归云带雁飞，清霜点客衣。旦晚有题字，应报溪南扉。

作者简介：（1514—1557）山西宁化守御千户所人，字子抑，号春谷。嘉靖十一年进士。授大理寺评事，官至山西布政司参议，罢归。